Rumah Bubungan Lima

Rumah Bubungan Lima adalah rumah adat has parupinsi Bengkulu, tamasuk janis rumah panggung. Bubungan Lima sabujurnya dijanak pada hatap matan rumah panggung ngitu. Salain Bubungan Lima, rumah panggung has Bengkulu ngini baisi tawas hatap nang lain, kaya bubungan limas, bubungan haji, atawa bubungan jambatan. Rumah Bubungan Lima lawan jua janis rumah adat nang lainnya di Bengkulu marupaakan rumah nang baguna husus, yaitu digunaakan gasan acara ranakan, manyambut tamu, bakawinan, atawa kamatian. Rumah Bubungan Lima adalah salah sabuting purwarupa rumah nang tahan baah. Hal ngini manampaiakan nilai-nilai kaaripan lukal di masarakat Bengkulu.

Bahan tatambaian nang digunaakan adalah kayu medang kemuning atawa surian balam nang lambut, tagal tahan lawas. Lantainya diulah matan papan, hatapnya diulah matan haduk hanau atawa sirap. Samantara di palataran, ada tangga gasan naik-turun rumah nang jumlahnya ganjil (kaitannya lawan nilai adat).

Rumah Bubungan Lima pada umumnya ada babarapa palihan, yaitu atas, tangah, wan bawah.

Palihan Atas

 Hatap, diulah matan haduk hanau, paring, atawa sing nang tadiri matan babarapa macam
 Lalangitan, diulah matan papan atawa palupuh
 Pera, yaitu baluk-baluk nang palihan atas nang mahubungakan tihang-tihang palihan atas
 Kap, yaitu karangka gasan marikitakan kasau
 Ring gasan marikitakan hatap
 Kasau, gasan marikitakan ring
 Listplang, suyuk, penyunting.

Palihan Tangah

 Kusen, gasan karangka lawang lawan lalungkang
 Lawang, rancakny batawas ram
 Lalyngkang, rancaknya batawas ram
 Tawing, diulah matan papan atawa palupuh
 Luang angin. Rancaknya ada di atas lawang lawan lalungkang nang diulah macam-macam hias
 Tihang panjuru
 Tihang panjuru palataran
 Tihang tangah
 Panggar, baluk nang bahalang sapanjangan tawing.

Palihan Bawah

 Lantai, diulah matan papan, paring, atawa palupuh
 Galadak, diulah matan papan nang libar 50 cm, dipasang sapanjangan tawing luar di atas baluk
 Kijing, adalah tutukup baluk pinggir nang panjang ka muka
 Talian, baluk nang sadang nang gunanya gasan wadah marikitakan lantai
 Blandar, panahan talian
 Bedu, balok nang andakannya di atas gasan wadah maandak ril
 Palupuh kamar guring, sajajar lawan papan lantai (di atas bidai)
 Lapik tihang, kuda-kuda tihang rumah
 Tangga muhara lawan tangga balakang.

Rujukan 

Rumah adat di Indunisia